**Școala azi**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Din bobocii de tristețe, flori

Ies în frig și tremură fiori,

Nu mai este vremea amintirii

Frumuseții blânde-a primăverii...

Scutură copacii iarna-amară,

Mugurii plesniți încep să doară,

Nu fiindcă e frig și plouă-ntruna

Ci că școala sărută sutana

Rugăciunii către cerul crâncen

Căci în curtea ei nu-i vreun prieten

Dintre dascăli, elevi sau oricine

Îi slujeau școlii când era bine.

Prin copacii curții părăsite

Păsărele tac și-s zgribulite,

Nu de vântul rece și tăios

Ci fiindcă sub ele, tocmai jos

În curtea plină de viață-odată

Nici un glas vlăstar nu se arată

În tăcerea primăverii triste...

Vremurile scutură restriște.

Sună și răsună școala goală,

Lecții, pauze...nici pomeneală,

Doar ferestre triste ce privesc

La copaci, în curte, cum clipesc

Din ochii din scoarță, lăcrimează...

Viața de-altă-dată le e trează

Printre muguri, flori și frunzulițe,

Dorul de-al copiilor gurițe

Tremură în florile firave,

Vântul înălțat cu trei octave

Peste ropotul de ploaie trece...

Nota patru îi dăm vieții, zece

Vor primi elevii care-acasă

Sunt palizi, pierduți, cu fața trasă

Căci de dorul școlii și colegi

Nu mai sunt la suflete întregi...